b'\n_START_ARTICLE_\nChico Mendes\n_START_PARAGRAPH_\nFrancisco Alves Mendes Filho (tunnettu nimell\xc3\xa4 Chico Mendes; 1944\xe2\x80\x931988) oli brasilialainen ammattiyhdistysjohtaja ja ymp\xc3\xa4rist\xc3\xb6nsuojelija. H\xc3\xa4n puolusti ihmisoikeuksia ja ajoi Amazonin sademetsien suojelua. H\xc3\xa4net murhattiin 22. joulukuuta 1988. Chico Mendesin mukaan on nimetty perustettu maan korkein ymp\xc3\xa4rist\xc3\xb6nsuojeluviranomainen Chico Mendesin ymp\xc3\xa4rist\xc3\xb6nsuojeluinstituutti. _NEWLINE_Chico Mendes perusti Brasilian kansallisen kuminker\xc3\xa4\xc3\xa4jien liiton, jota johtaa h\xc3\xa4nen j\xc3\xa4lkeens\xc3\xa4 Amap\xc3\xa1n osavaltiossa asuva Joaquim Belo. Kuminker\xc3\xa4\xc3\xa4jien liiton jatkeena on muidenkin mets\xc3\xa4tuotteiden kuten hedelmien, siementen, kuitujen ja \xc3\xb6ljyjen ker\xc3\xa4ily\xc3\xa4 ammattina harjoittavien yhteiselin. Presidentti Jair Bolsonaron ja h\xc3\xa4nen ymp\xc3\xa4rist\xc3\xb6ministerins\xc3\xa4 Ricardo de Sallesin aikana hakkuut ovat kuitenkin j\xc3\xa4lleen kiihtyneet Brasiliassa. Joaquim Belo yll\xc3\xa4pit\xc3\xa4 Mendesin luoma kuminker\xc3\xa4\xc3\xa4jien liiton mottoa: "Ensin taistelin s\xc3\xa4\xc3\xa4st\xc3\xa4\xc3\xa4kseni kumipuut. Sitten taistelin pelastaakseni Amazonin sademets\xc3\xa4t. Nit tied\xc3\xa4n taistelevani ihmiskunnan eloonj\xc3\xa4\xc3\xa4misen puolesta."     _NEWLINE_Chico Mendesin idean perusteella Brasiliaan luotiin suojelumalli, joka sis\xc3\xa4lt\xc3\xa4\xc3\xa4 mets\xc3\xa4tuotteiden ker\xc3\xa4ilij\xc3\xb6ille reservaatteja, joita he eiv\xc3\xa4t omista mutta joissa heill\xc3\xa4 on yksinoikeus asua ja harjoittaa ammattiaan. Samalla heill\xc3\xa4 on intressi suojella aluettaan, jota mieliv\xc3\xa4t hy\xc3\xb6dynt\xc3\xa4\xc3\xa4 my\xc3\xb6s energiateollisuus, mets\xc3\xa4teollisuus ja karjankasvatus. T\xc3\xa4ll\xc3\xa4 tavoin on saatu suojelluksi yli puoli miljoonaa neli\xc3\xb6kilometri\xc3\xa4 eli yli 13 prosenttia Amazonin sademetsist\xc3\xa4.'